ટ્રમ્પના કાર્યક્રમને લઈ સુરક્ષાના કારણસર અમદાવાદમાં હજારોની સંખ્યામાં પોલીસ અધિકારીઓ અને કર્મચારીઓ ધંધે લાગ્યા છે, ૨૪ કલાક સાતેય દિવસ ફરજ બજાવવાનો વારો આવ્યો છે, શુક્રવારે તો સ્ટેડિયમ આસપાસ અને ગાંધીનગરના ભાટ ખાતે ફરજ પર તૈનાત પોલીસને બપોરનું ભોજન સ્વખર્ચ ખાઈ લેવાની સૂચના અપાઈ હતી, તેમના માટે પીવાના પાણીની પણ કોઈ સવલત ઊભી કરાઈ નહોતી, સ્ટેડિયમ ફરતે પાણીની બોટલ લઈ જવાની પણ મનાઈ છે, પરિણામે ગરમીમાં પાણી માટે પણ પોલીસને આમ તેમ રઝળવું પડે તેવી દશા થઈ હતી.